दिग्विजय बोले- EC ने माना यह दूसरे सॉफ्टवेयर से ऑपरेट हो सकती है, पवार ने कहा- हैकिंग भी संभव
Sharad Pawar Delhi Meeting Update, EVM Hacking Issue राष्ट्रवादी कांग्रेस पार्टी (NCP)प्रमुख शरद पवार विपक्षी दलों नेताओं मीटिंग
EVM को लेकर गुरुवार को राष्ट्रवादी कांग्रेस पार्टी (NCP) प्रमुख शरद पवार के दिल्ली स्थित घर पर विपक्षी दलों की बैठक हुई। जिसके बाद कांग्रेस नेता दिग्विजय सिंह ने कहा- देश के सभी विपक्षी दल EVM से चुनाव कराने के खिलाफ हैं। इस मशीन में कई खामियां हैं। चुनाव आयोग पहले कहता था- यह स्टैंडअलोन मशीन है, लेकिन अब वे मानते हैं कि यह स्टैंडअलोन मशीन नहीं है, क्योंकि इसमें उम्मीदवार का नाम और चुनाव चिह्न इंटरनेट से डाला जाता है।
बता दें कि स्टैंडअलोन एप्लिकेशन को ऑपरेट करने के लिए किसी अलग सॉफ्टवेयर की जरूरत नहीं होती है। यानी ईवीएम अगर स्टैंडअलोन नहीं है तो यह किसी दूसरे सॉफ्टवेयर से ऑपरेट हो सकता है।
दिग्विजय ने अपनी प्रेस कॉन्फ्रेंस में EVM की चिप पर भी सवाल उठाए। उन्होंने कहा- पहले चुनाव आयोग दावा करता था कि EVM में यूज किए जाने वाली चिप को एक बार ही प्रोग्राम किया जा सकता है, इसका दोबारा यूज नहीं किया जा सकता है, लेकिन अब आयोग ने यह कबूल किया है कि EVM की चिप मल्टी प्रोग्रामेबल हैं।
रिमोट EVM को लेकर चुनाव आयोग ने सर्वदलीय बैठक बुलाई थी। इसमें लगभग सभी विपक्षी दलों ने EVM से चुनाव कराने पर असहमति जताई थी। आयोग प्रेजेंटेशन देना चाहता था, लेकिन विपक्षी दलों ने यह कहकर देखने से मना कर दिया था कि देश में EVM को लेकर संदेह है। चुनाव आयोग को हमारा संदेह दूर करना चाहिए।
पवार की मीटिंग से TMC की दूरी
शरद पवार ने अपने दिल्ली स्थित घर पर सभी विपक्षी दलों के नेताओं को बुलाया था। कौन-कौन से विपक्षी नेता इस बैठक में शामिल हुए, यह तो अभी साफ नहीं है, लेकिन ममता बनर्जी की पार्टी तृणमूल कांग्रेस (TMC) का कोई नेता इसमें शामिल नहीं हुआ। TMC ने पिछले हफ्ते ही कांग्रेस और भाजपा के खिलाफ नया मोर्चा बनाया है। इस मोर्चे में अभी सिर्फ समाजवादी पार्टी ही शामिल है।
पवार बोले- चिप वाली किसी भी मशीन को हैक किया जा सकता है
NCP प्रमुख पवार ने इस बैठक के लिए विपक्षी दलों को लेटर लिखा था। जिसमें उन्होंने कहा था कि एक्सपर्ट का मानना है कि किसी भी चिप वाली मशीन को असानी से हैक किया जा सकता है। हम इसे अनएथिकल एलिमेंट के जरिए बंधक बनाने नहीं दे सकते। हमें आईटी एक्सपर्ट और क्रिप्टोग्राफर के विचारों को भी सुनना चाहिए।
EVM पर कांग्रेस ने भी उठाए सवाल
कुछ दिन पहले कांग्रेस ने भी EVM पर सवाल उठाए थे। पार्टी की तरफ से कहा गया था कि EVM को लेकर समान विचारधारा वाले दलों के साथ सहमति बनाई जाएगी। इसके बाद अगर चुनाव आयोग ने इस विषय पर जवाब नहीं दिया तो वह कोर्ट जाएगी। कांग्रेस ने ये बातें फरवरी में पार्टी के महाअधिवेशन में पारित राजनीतिक मामले के प्रस्ताव में कही थी।
क्या कहा था कांग्रेस ने
कांग्रेस ने प्रस्ताव में कहा था- 14 से अधिक मान्यता प्राप्त राजनीतिक दलों, कई प्रतिष्ठित एक्टिविस्ट्स और कंप्यूटर साइंटिस्ट ने इलेक्शन कमीशन से EVM की प्रभावशीलता पर चिंता जताई है, लेकिन अभी तक कोई प्रतिक्रिया नहीं मिली है।
पार्टी ने कहा था कि जब वोटर्स का चुनावी प्रक्रिया और निष्पक्षता खासकर EVM से भरोसा उठ जाता है, तो हमारा लोकतंत्र अंदर से खोखला हो जाता है।
चुनावों में वोटिंग प्रक्रिया से जुड़ी ये खबर भी पढ़ें... 
रिमोट वोटिंग सिस्टम से क्या BJP को फायदा होगा, 30 करोड़ वोटर बदल सकते हैं किसी चुनाव का रुख; कांग्रेस कर रही विरोध
चुनाव आयोग ने सोमवार को रिमोट वोटिंग मशीन यानी RVM का प्रोटोटाइप दिखा दिया है। दूर-दराज रहने वाले वोटर्स इस सिस्टम से कैसे वोट करेंगे, इसका डेमो 8 नेशनल और 57 रीजनल पार्टियों के सामने दिया गया। कांग्रेस समेत 16 पार्टियों ने RVM का विरोध किया है। उनका कहना है कि इसमें भारी राजनीतिक समस्याएं हैं। पूरी खबर पढ़ें 